section_heading: Mitologija serije
paragraph_text: Paralelno s razvojem likova, epizode Dosjea-X bavile su se i brojnim misterioznim elementima koji su nastajali iz fenomena znanstvene fantastike i paranormalnog. Kreatori takve epizode smatraju Mitologijom serije, a obožavatelji diljem svijeta razvijali su vlastite teorije o mitologiji tijekom trajanja serije (a i kasnije). Među najznačajnijim mitološkim elementima serije su likovi "Čudovište tjedna" (Monster-of-the-Week), vladina urota, "Sindikat" i kolonizacija planeta.